
Ki vállalja a kockázatot? - Az innovációt ösztönző hatalomdelegálás és a kockázatvállalás közötti alapfeszültség megjelenése és kezelése

Dolgozatom célja, hogy bemutassa az innovációt ösztönző hatalomdelegáló szervezeti
megoldások, valamint a kockázatvállalás közötti alapfeszültséget, és választ találjon arra,
hogy a szakirodalomban és a gyakorlati életben milyen válaszokat nyújtanak az egyes
szervezetek erre a problémára. A releváns szakirodalom feldolgozásával arra a
következtetésre jutok, hogy a hatalomdelegáló szervezeti megoldások nem kezelik, vagy csak
részben kezelik a kockázatvállalás kérdését, pedig a célkongruencia szempontjából ez
szükséges lenne. További elemzés és két interjúra épülő esettanulmány által megállapítható,
hogy a szervezetek az innovációból származó hasznokat pénzügyi formában is megosztják, de
a kockázatokat nem-pénzügyi alapra helyezik, tehát a tudásmunkások elismertségüket,
hírnevüket teszik kockára, valamint a specializációval csökkenthetik munkaerő-piaci
esélyeiket.



